# SLOVENSKÁ TECHNICKÁ UNIVERZITA V BRATISLAVE

# SPRÁVA

# o činnosti Správnej rady Slovenskej technickej univerzity v Bratislave za rok 2016

V zmysle zákona č. 131/2002 Z. z. o vysokých školách, § 41, ods. (7) – Správna rada verejnej vysokej školy najmenej raz ročne vypracúva a zverejňuje na webovom sídle verejnej vysokej školy správu o svojej činnosti. Podporuje posilňovanie väzby verejných vysokých škôl a spoločnosti. Uplatňuje a presadzuje verejný záujem v činnosti verejných vysokých škôl, najmä v súvislosti s využívaním jej majetku a finančných prostriedkov poskytnutých verejnej vysokej škole štátom.

Správa o činnosti Správnej rady STU (ďalej len SR STU) za rok 2016 informuje aj o prerokovávaných a schválených materiáloch, uzneseniach a záveroch. V roku 2016 sa uskutočnili dve zasadnutia SR STU a bolo zrealizované jedno hlasovanie per rollam.

***Zasadnutie Správnej rady STU\_13. 05. 2016***

Na zasadnutí bolo prítomných 10 členov správnej rady, ospravedlnili sa 4 členovia.

|  |  |  |  |
| --- | --- | --- | --- |
|  | **Meno a priezvisko** | **Prítomný** | **Neprítomný** |
|  | doc. RNDr. Milan Ftáčnik, CSc. | x |  |
|  | Ing. Juraj Hirner | x |  |
|  | Ing. Peter Kostík | x |  |
|  | Ing. Vladimír Slezák | x |  |
|  | Ing. Ján Király | x |  |
|  | Ing. Richard Marko | x |  |
|  | Ing. Zsolt Lukáč |  | x - ospravedlnený |
|  | doc. Ing. Ľubomír Harach, CSc. | x |  |
|  | doc. Ing. Jozef Dický, PhD. | x |  |
|  | Bc. Kristína Vaňová |  | x - ospravedlnená |
|  | Ing. Miroslav Havlík | x |  |
|  | JUDr. Anton Ondrej, MBA |  | x - ospravedlnený |
|  | Ing. Igor Vida  |  | x - ospravedlnený |
|  | Ing. arch. Juraj Šujan | x |  |

1/ Správna rada STU schválila

* Štatút Správnej rady STU, ktorý bol predložený za účelom zjednodušenia a spriehľadnenia rozhodovacích procesov pri zasadnutiach Správnej rady STU.
* Správu o činnosti Správnej rady STU za rok 2015, ktorá sumarizovala informácie o zasadnutiach, odporúčaniach k činnosti a súpis rozhodnutí Správnej rady STU za rok 2015.
* Výročnú správu o hospodárení STU za rok 2015, ktorá sumarizovala finančnú a majetkovú situáciu univerzity, efektívnosť a hospodárnosť pri nakladaní s finančnými prostriedkami zo štátneho rozpočtu, ako aj vlastnými prostriedkami univerzity. Prezentované výsledky zahŕňali hospodárenie všetkých súčastí univerzity.

2/ Správna rada STU dala predchádzajúci písomný súhlas

* k návrhu na vydržanie pozemkov STU v obci Nižná Boca

3/ Správna rada STU nedala predchádzajúci písomný súhlas

* k návrhu na odplatný prevod hlasovacích práv STU v záujmovom združení právnických osôb Výskumný ústav zváračský – Priemyselný inštitút SR

4/ Správna rada STU prerokovala a zobrala na vedomie

* Výročnú správu o činnosti STU za rok 2015, ktorá sumarizovala najdôležitejšie udalosti univerzity v roku 2015, výsledky jej vzdelávacej činnosti, výskumnú, umeleckú a ďalšiu tvorivú činnosť, výsledky v oblasti rozvoja vysokej školy, medzinárodnej spolupráce a pod.
* ústnu informáciu o výsledku obchodnej verejnej súťaže na predaj nehnuteľností Rázusova ul. v Trnave.
* prehľad uzavretých projektov financovaných zo ŠF EÚ za obdobie rokov 2007 - 2015.
* informáciu o odpisovom pláne majetku STU.
* návrh na dlhodobý prenájom voľných nebytových priestorov na Paulínskej ulici a Hajdóczyho ulici v Trnave.
* návrh na zaslanie doplneného dokumentu na odplatný prevod hlasovacích práv STU v záujmovom združení právnických osôb Výskumný ústav zváračský – Priemyselný inštitút SR všetkým členom správnej rady na hlasovanie písomnou procedúrou per rollam.

5/ Správna rada STU diskutovala o aktuálnych témach na STU.

K tým najvýznamnejším patrili:

* úspešne ukončená komplexná akreditácia
* spoločný projekt „ACCORD“ s UK BA
* slávnostné otvorenie špecializovaného Centra pre High Resolution nanodiagnostiku
* slávnostné otvorenie UVP Mlynská dolina a UVP CAMBO v Trnave
* návšteva GR ESA (European Space Agency - Európska vesmírna agentúra), J.D. Wörnera
* návšteva predsedu Európskeho výboru regiónov, p. Markku Markkula
* STU sa umiestnila v prvej päťstovke svetových univerzít, prestížny rebríček QS World University Rankings zaradil STU medzi top univerzity v oblasti počítačových vied a informačných systémov
* v dňoch 08. – 09. 07. 2016 sa v BA uskutočnil európsky summit výboru regiónov
* dňa 18. 07. 2016 v rámci Slovenského predsedníctva prebehla návšteva výskumného centra ESET+UK+STU na FIIT STU za prítomnosti ministrov EÚ

V rámci aktuálnych tém rektor informoval členov správnej rady aj o:

* fázovaní projektov UVP
* vedeckej literatúre - Národný projekt NIZPEZ II, kde sa očakávalo písomné poverenie príslušnej PRO (CVTI) ministrom vypracovať takýto národný projekt
* nových výzvach štrukturálnych fondov

6/ Správna rada STU schválila odmenu a určila plat rektorovi STU na funkčné obdobie 2015-2019

s príslušným odôvodnením.

***Súpis uznesení zo zasadnutia Správnej rady STU\_13. 05. 2016***

**UZNESENIE: 1.1/2016-SR**

Správna rada STU schválila program bez zmeny.

(Hlasovanie: za – 10, proti – 0, zdržal sa – 0)

**UZNESENIE: 1.2/2016-SR**

Správna rada STU berie na vedomie informáciu o stave plnenia uznesení.

(Hlasovanie: za – 10, proti – 0, zdržal sa – 0)

**UZNESENIE: 1.3/2016-SR**

Správna rada STU schvaľuje Štatút Správnej rady STU s pripomienkou.

(Hlasovanie: za – 10, proti – 0, zdržal sa – 0)

**UZNESENIE: 1.4/2016-SR**

Správna rada STU schvaľuje Správu o činnosti Správnej rady STU za rok 2015 a ukladá

tajomníčke zverejniť predmetnú správu na internetovej stránke STU.

(Hlasovanie: za – 10, proti – 0, zdržal sa – 0)

**UZNESENIE: 1.5/2016-SR**

 Správna rada STU berie na vedomie Výročnú správu o činnosti STU za rok 2015.

(Hlasovanie: za – 10, proti – 0, zdržal sa – 0)

**UZNESENIE: 1.6/2016-SR**

Správna rada STU schvaľuje Výročnú správu o hospodárení STU za rok 2015.

(Hlasovanie: za – 10, proti – 0, zdržal sa – 0)

**UZNESENIE: 1.7/2016-SR**

Správna rada STU dáva v zmysle § 41 ods. 1 zákona č. 131/2002 Z. z. o vysokých školách

a o zmene a doplnení niektorých zákonov v znení neskorších predpisov predchádzajúci písomný

súhlas k návrhu na vydržanie nehnuteľností vo vlastníctve Slovenskej technickej univerzity

v Bratislave zapísaných na LV č. 283 vedenom Okresným úradom Liptovský Mikuláš, katastrálny

odbor, pre okres Liptovský Mikuláš, obec a k. ú. Nižná Boca ako:

- parcela reg. „C“ evidovaná na katastrálnej mape ako parc. č. 309/2 – trvalé trávnaté porasty o celkovej výmere 46 m2

* parcela reg. „C“ evidovaná na katastrálnej mape ako parc. č. 309/3 – trvalé trávnaté porasty o celkovej výmere 78 m2.

(Hlasovanie: za – 10, proti – 0, zdržal sa – 0)

**UZNESENIE: 1.8/2016-SR**

Správna rada STU dáva predchádzajúci písomný súhlas s návrhom rektora na právny úkon,

ktorým chce Slovenská technická univerzita v Bratislave odplatne previesť svoje hlasovacie

práva v záujmovom združení právnických osôb Výskumný ústav zváračský – Priemyselný

inštitút SR za cenu 747 tis. € na Zväz pre podporu výskumu a podnikateľského prostredia

Slovenska.

(Hlasovanie: za – 7, proti – 0, zdržal sa – 3)

**UZNESENIE: 1.9/2016-SR**

Správna rada STU určuje plat rektorovi STU na funkčné obdobie 2015-2019 v zmysle predloženého

návrhu.

(Hlasovanie: za – 10, proti – 0, zdržal sa – 0)

**UZNESENIE: 1.10/2016-SR**

Správna rada STU berie na vedomie informácie o aktuálnych témach na STU.

(Hlasovanie: za – 10, proti – 0, zdržal sa – 0)

**UZNESENIE: 1.11A/2016-SR**

Správna rada STU berie na vedomie ústnu informáciu o výsledku obchodnej verejnej súťaže na

predaj nehnuteľností Rázusova ul. v Trnave.

(Hlasovanie: za – 10, proti – 0, zdržal sa – 0)

**UZNESENIE: 1.11B/2016-SR**

Správna rada STU berie na vedomie prehľad uzavretých projektov financovaných zo ŠF EÚ za

obdobie rokov 2007 - 2015.

(Hlasovanie: za – 10, proti – 0, zdržal sa – 0)

**UZNESENIE: 1.11C/2016-SR**

Správna rada STU berie na vedomie informáciu o odpisovom pláne majetku STU.

(Hlasovanie: za – 10, proti – 0, zdržal sa – 0)

**UZNESENIE: 1.11D/2016-SR**

Správna rada STU prerokovala a súhlasí s návrhom na dlhodobý prenájom voľných nebytových priestorov na Paulínskej ulici a Hajdóczyho ulici v Trnave a odporúča Akademickému senátu STU dlhodobý prenájom schváliť.

(Hlasovanie: za – 10, proti – 0, zdržal sa – 0)

**UZNESENIE: 1.11E/2016-SR**

Správna rada STU v súlade s §41 ods. 5 Zákona o VŠ v platnom znení schvaľuje rektorovi STU prof.

Ing. Robertovi Redhammerovi, PhD.:

1. Mimoriadnu odmenu za osobný prínos k dokončeniu dvoch Univerzitných parkov na STU;
2. Táto odmena sa zúčtuje s vyplatenou zálohou, ktorá bola vyplatená v decembri 2015;

c) Odmenu za 1. polrok 2016 z prostriedkov podnikateľskej činnosti za rozvoj a aktívnu účasť pri získavaní podnikateľskej aktivity na STU.

(Hlasovanie: za – 10, proti – 0, zdržal sa – 0)

**UZNESENIE: 1.11F/2016-SR**

Správna rada STU súhlasí s návrhom na zaslanie doplneného dokumentu na odplatný prevod

hlasovacích práv STU v záujmovom združení právnických osôb Výskumný ústav zváračský –

Priemyselný inštitút SR všetkým členom správnej rady na hlasovanie písomnou procedúrou per rollam.

(Hlasovanie: za – 10, proti – 0, zdržal sa – 0)

***Rokovanie Správnej rady STU\_23. 05. 2016 per rollam***

Správna rada STU predložila na rokovanie per rollam návrh na vystúpenie STU zo záujmového združenia právnických osôb Výskumný ústav zváračský – Priemyselný inštitút SR a odplatný prevod hlasovacích práv STU v tomto združení.

Počet členov SR STU s hlasovacím právom: 14

Počet hlasujúcich: 12

***Uznesenie z rokovania Správnej rady STU\_23. 05. 2016 per rollam***

**UZNESENIE: 1.1/2016-SR\_PR**

Správna rada STU „per rollam“ hlasovaním dala predchádzajúci písomný súhlas na právne

úkony, ktorými chce STU vystúpiť zo záujmového združenia právnických osôb Výskumný ústav

zváračský – Priemyselný inštitút SR a odplatne previesť svoje hlasovacie práva vo VÚZ PI SR za

cenu 747 tis. € na Zväz pre podporu výskumu a podnikateľského prostredia Slovenska.

(Hlasovanie: za – 12, proti – 0, zdržal sa – 0)

***Zasadnutie Správnej rady STU\_29. 11. 2016***

Na zasadnutí bolo prítomných 12 členov správnej rady, ospravedlnili sa 2 členovia.

|  |  |  |  |
| --- | --- | --- | --- |
|  | **Meno a priezvisko** | **Prítomný** | **Neprítomný** |
|  | doc. RNDr. Milan Ftáčnik, CSc. | x |  |
|  | Ing. Juraj Hirner | x |  |
|  | Ing. Peter Kostík | x |  |
|  | Ing. Vladimír Slezák | x |  |
|  | Ing. Ján Király | x |  |
|  | Ing. Richard Marko | x |  |
|  | Ing. Zsolt Lukáč | x |  |
|  | doc. Ing. Ľubomír Harach, CSc. | x |  |
|  | prof. Ing. Ivan Hudec, PhD. | x |  |
|  | Bc. Kristína Vaňová | x |  |
|  | Ing. Miroslav Havlík |  | x - ospravedlnený |
|  | JUDr. Anton Ondrej, MBA | x |  |
|  | Ing. Igor Vida  |  | x - ospravedlnený |
|  | Ing. arch. Juraj Šujan | x |  |

1/ Predseda Správnej rady STU privítal nového člena správnej rady, prof. Ing. Ivana Hudeca, PhD.,

Zároveň poďakoval za aktívnu činnosť počas celého funkčného obdobia dlhoročnému členovi,

doc. Ing. Jozefovi Dickému, PhD., ktorý bol na vlastnú žiadosť odvolaný z funkcie člena správnej

rady.

2/ Správna rada STU schválila

* rozpočet STU na rok 2016, ktorý vychádzal z návrhov rozpočtov jednotlivých súčastí STU – fakúlt, univerzitných pracovísk a účelových zariadení STU.

3/ Správna rada STU dala predchádzajúci písomný súhlas

* na zámenu nehnuteľnej veci vo vlastníctve STU
* na prevod nehnuteľnosti vo vlastníctve STU v obci Ľubochňa

4/ Správna rada STU prerokovala a zobrala na vedomie

* informáciu o súdnych sporoch STU.
* informáciu o ekonomických pravidlách na dosahovanie vyrovnaného hospodárskeho výsledku STU.
* informáciu o obdŕžaní anonymu.

5/ Správna rada STU diskutovala o aktuálnych témach na STU.

K tým najvýznamnejším patrili:

* proces prípravy a realizácie elektronických schránok na STU ako prvej univerzite na Slovensku
* vyhodnotenie projektu Teaming
* aktuálny stav strategických projektov - Univerzitný vedecký park a ACCORD + v procese ďalšie výzvy
* v rámci H2020 - schválených 11 projektov
* informácia o výraznom poklese študentov

V rámci výnimočných udalostí rektor informoval, že

* Vedkyňou roka sa stala prof. Rychtáriková zo SvF STU
* Slovenskou roka sa stala prof. Stopjaková z FEI STU
* IT osobnosť 2016 sa stala pani dekanka FIIT STU, prof. Bieliková
* Vydavateľstvo STU získalo 2 ceny Literárneho fondu za odbornú literatúru
* STU oslávila 30. výročie vzniku MTF STU, 10. výročie UTI STU a oslávila 75. výročie FEI STU
* dňa 20. decembra 2016 sa uskutočnil Vianočný koncert STU

6/ Predseda Správnej rady predniesol návrh na priznanie odmeny rektorovi STU s príslušným

odôvodnením.

***Súpis uznesení zo zasadnutia Správnej rady STU\_29. 11. 2016***

**UZNESENIE: 2.1/2016-SR**

Správna rada STU schvaľuje program bez zmeny.

(Hlasovanie: za – 10, proti – 0, zdržal sa – 0)

**UZNESENIE: 2.2/2016-SR**

Správna rada STU berie na vedomie informáciu o stave plnenia uznesení.

(Hlasovanie: za – 10, proti – 0, zdržal sa – 0)

**UZNESENIE: 2.3/2016-SR**

Správna rada STU dáva predchádzajúci písomný súhlas s návrhom rektora na zámenu nehnuteľnosti vo vlastníctve Slovenskej technickej univerzity v Bratislave zapísanej na LV č. 1425 vedenom Okresným úradom Bratislava, katastrálny odbor, pre okres Bratislava IV, obec BA-m.č. KARLOVA VES a k. ú. Karlova Ves ako: parcela reg. „C“ evidovaná na katastrálnej mape ako parc. č. 2981/72 – zastavané plochy a nádvoria o celkovej výmere 2.564 m2 s nehnuteľnosťami vo vlastníctve Hlavného mesta Slovenskej republiky Bratislava.

(Hlasovanie: za – 10, proti – 0, zdržal sa – 0)

**UZNESENIE: 2.4/2016-SR**

Správna rada STU dáva predchádzajúci písomný súhlas s návrhom rektora na prevod nehnuteľností vo vlastníctve Slovenskej technickej univerzity v Bratislave zapísaných na LV č. 899 vedenom Okresným úradom Ružomberok, katastrálny odbor, pre okres Ružomberok, obec a k. ú. Ľubochňa.

(Hlasovanie: za – 12, proti – 0, zdržal sa – 0)

**UZNESENIE: 2.5/2016-SR**

 Správna rada STU schvaľuje rozpočet STU na rok 2016.

(Hlasovanie: za – 12, proti – 0, zdržal sa – 0)

**UZNESENIE: 2.5.1/2016-SR**

Správna rada STU ukladá pripraviť a odoslať list na MŠVVaŠ SR s cieľom upozorniť na skutočnosť, že systém a metodika rozpisu dotácií zo štátneho rozpočtu VVŠ míňa svoj cieľ a je potrebné iniciovať legislatívne zmeny v tejto oblasti.

 Z: predseda, podpredseda

T: 31.01.2017

(Hlasovanie: za – 12, proti – 0, zdržal sa – 0)

**UZNESENIE: 2.6/2016-SR**

Správna rada STU berie na vedomie informácie o aktuálnych témach na STU.

(Hlasovanie: za – 12, proti – 0, zdržal sa – 0)

**UZNESENIE: 2.6.1/2016-SR**

Správna rada STU ukladá predložiť na nasledujúce zasadnutie správnej rady materiál zahrňujúci prieskum, resp. analýzu poklesu študentov a návrh opatrení na zvrátenie tohto stavu.

(Hlasovanie: za – 12, proti – 0, zdržal sa – 0)

**UZNESENIE: 2.7/2016-SR**

Správna rada STU berie na vedomie informáciu o súdnych sporoch STU.

(Hlasovanie: za – 12, proti – 0, zdržal sa – 0)

**UZNESENIE: 2.8/2016-SR**

Správna rada STU berie na vedomie informáciu o postupe a pravidlách na zabezpečenie

vyrovnaného hospodárenia STU s pripomienkou.

(Hlasovanie: za – 12, proti – 0, zdržal sa – 0)

**UZNESENIE: 2.9A/2016-SR**

Správna rada STU berie na vedomie informáciu o doručenom anonyme a žiada vedenie univerzity

o jeho prešetrenie a podanie informácie o výsledku.

(Hlasovanie: za – 11, proti – 0, zdržal sa – 0)

**UZNESENIE: 2.9B/2016-SR**

Správna rada STU v Bratislave v súlade s §41 ods. 5 Zákona o VŠ v platnom znení schvaľuje rektorovi STU prof. Ing. Robertovi Redhammerovi, PhD.:

1. Mimoriadnu odmenu z dotačných prostriedkov a za osobný prínos a koordinovanie univerzitných výskumných projektov;
2. Odmenu z prostriedkov podnikateľskej činnosti za rozvoj a aktívnu účasť pri získavaní podnikateľskej aktivity na STU.

(Hlasovanie: za – 11, proti – 0, zdržal sa – 0)

Správa o činnosti Správnej rady STU za rok 2016 informuje o prehľade najdôležitejších udalostí, prerokovávaných a schválených materiáloch, uzneseniach a záveroch. Správna rada na svojom zasadnutí dala podnety a stanoviská k činnosti, ako aj odporúčania pre Vedenie Slovenskej technickej univerzity v Bratislave.

Bratislava, 25. 04. 2017

 Ing. Vladimír Slezák, v.r.

 predseda Správnej rady STU